Бастауыш – білім бастауы.

Білім нәрін балалардың бойына тарату мақсатында, бастауыш сыныптарға арналған апталық өткізілді.Жоспарланғандай барлық іс-шара уақтылы, белгіленген уақытта өткізілді. Дүйсенбі күні апталықты Мустафина М.К. «Ұшқыр ой мен шешен тіл» тақырыбында ашық тәрбие сағатымен бастап, оқушылармен логикалық ойлау қабілеттерін дамытуға арналған тапсырмалар орындалып, балалар білім сайысына қатысты. Сейсенбі күні Шамбулова Ш.Б. «Жол ережесін білейік, аман-есен жүрейік!» тақырыбына ашық тәрбие сағатын өткізді. Тәрбие сағатының мақсаты жолда жүру ережелері туралы білімдерін ары қарай дамыту,түрлі тапсырмалар арқылы балалардың білімдерін тексеру арқылы, қауіпсіздік шараларын сақтауға дағдыландыру. Барлық бастауыш сынып оқушылары қамтылды. Сәрсенбі күні Шакутова Ж.Т. 2-4 сынып оқушыларына көркем еңбек пәнінен «Адамдардың ежелгі баспанасы. Ежелгі баспана түрін жасаймыз.» тақырыбына ашық сабақ өткізді.

Ашық сабақта оқушылар мұғалімнің тапсырмаларын орындап,ежелгі баспана түрі, киіз үй жасап шықты. Үш сыныпқа қатар өткізілгендіктен тапсырмалар жас ерекшеліктеріне сәйкес, деңгейлік болды. Бейсенбі күні Жарылған А.Қ. «Білімді – мыңды жығар» тақырыбына ашық тәрбие сағатын өткізді. Мақсаты оқушылардың білімдерін тексеру арқылы ары қарай дамыту. Бастауыш сынып оқушылары белсене қатысып, көптеген тапсырмаларды орындады.Жұма күні Орынтаева Ж.Д. мен Исенова Б.Т. «Көңілді старт» эстафеталық іс-шара өткізді(шағын-орталық, мектепалды даярлық тобында). Шағын-орталық пен мектепалды даярлық топ балалары сайысқа белсене қатысып, көңіл күйлері көтеріңкі, қызыға бар күштерін сала қатысты. Салауатты өмір салтын насихаттау барысында тәрбиешілер алдын ала жоспарлағандай игі шараны тиісті деңгейде өткізді.Апталықтың соңғы күнін бастауыш сынып мұғалімдері «Жұлдызды сәт» атты мерекелік шарамен қорытындылады. Мерекелік шараға барлық бастауыш сынып оқушылары қатыстырылып, апта бойынша атқарылған жұмыстар қорытындыланды. Апта бойынша оқушылардың жасаған жұмыстары, шешкен ребустары, жасаған жұмыстары бағаланып, әрбір оқушы тәтті сыйлықпен және әрбір сынып мадақтау грамотасымен марапатталды. Апталықта балалар «Жақсылық жаса» акциясына қатысып, пластикалық қалпақшаларды жинап тапсырды.

Апталық алға қойған мақсатына жетті.

Жаңа жұлдыз ауылы

Бастауыш сынып мұғалімі Шакутова Ж.Т.